Si Hugo Rafael Chávez Frías (Pagtaram sa Espanyol: [ˈuɣo rafaˈel ˈtʃaβes ˈfɾi.as]; Hulyo 28, 1954 - Marso 5, 2013) iyo an ika-61 asin presenteng Presidente kan Benesuela. Tulong beses na siya nakatukaw sa poder desde 1999. Dati siyang hepe kan partidong politika na Movimiento V [Quinta] República, desde kan pagkatugdas kaini kan 1997 sagkod 2007, kan nagin siya leder kan Partido Socialista Unido de Venezuela(PSUV). Sa pagpersegir niya kan saiying idelohiya na Bolibarianismo asin Sosialismo para sa ika-21 na Sigloan pigasikaso niya su pagimplementar kan mga repormang sosialista sa banwa na parte kan sarong proyektong sosial na pigaapod na Rebolusion Bolibariano. An mga resulta kaini iyo an pagimplementar nin bagong konstitusion, consehong demokratikong pan-partisipar asin an nasionalisasion nin mga nagkakapirang importanteng industria. 